Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 718/11/8802	Košice I, 23.10.2012
EEČ : 2-63-226-2012

U Z N E S E N I E

Trestná vec:	obvinená XXXXX a spol.  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
- XXXXX ako dlžník a XXXXX ako ručiteľ dňa 20.04.2010 v Košiciach na Notárskom úrade XXXXX uzatvorili so spol. Europôžička, s.r.o. so sídlom XXXXX, ul. Hradbová č. 19, IČO: 36 588 504 Zmluvu o pôžičke č. 2009050241, na základe ktorej bola XXXXX poskytnutá pôžička vo výške 1.150,- €, ktorú sa zaviazala splatiť spolu s príslušným poplatkom v celkovej výške 1.715,40 € v 18 mesačných splátkach po 95,30 €, avšak do Predzmluvného formulára zo dňa 19.04.2010, ktorý bol podkladom pre schvaľovanie pôžičky uviedli nepravdivé údaje, pretože XXXXX zatajila, že v tom čase jej boli poskytnuté tri úvery z iných nebankových spoločností, ktorých dva nesplácala a XXXXX uviedla, že je zamestnaná na dobu neurčitú vo Fakultnej nemocnici Luisa Pasteura v Košiciach, ul. Trieda SNP č. 1, čo sa však nezakladalo na pravde, nakoľko v tom čase bola bez zamestnania, pričom po prevzatí predmetnej pôžičky XXXXX uhradila iba 8 splátok a dohodnuté splátky prestala splácať, čím uvedením nepravdivých údajov uviedli spol. Europôžička, s.r.o. so sídlom XXXXX, ul. Hradbová č. 19, IČO: 36 588 504 do omylu v otázke splnenia podmienok pre poskytnutie a splácanie úveru a spôsobili tak spol. Europôžička, s.r.o. škodu vo výške 952,60 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
2.	XXXXX, dátum narodenia: XXXXX 
24 mesiacov
Podľa § 216 odsek 3 Trestného poriadku obvineným XXXXX a XXXXX ukladám v skúšobnej dobe uhradiť poškodenému spol. Europôžička, s.r.o. Hradbová č. 19, XXXXX, spôsobenú škodu vo výške 952,60 € a to v zmysle podmienok uznania dlhu zo 17.08.2012. 
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa OR PZ, OKP XXXXX sp. zn. ORP-2544/7-OEK-KE-2011 bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona a XXXXX za prečin podvodu v štádiu pomoci podľa § 21 ods. 1 písm. d/ k § 222 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. 

	Obvinené XXXXX a XXXXX spáchanie skutku priznali v plnom rozsahu a svoje konanie oľutovali s tým, že sú ochotné poškodenému uhradiť spôsobenú škodu.
	
	Dňa 17.08.2012 došlo na Okresnom súde XXXXX I pred mediačným úradníkom k uznaniu dlhu, kde sa obvinená XXXXX zaviazala uhradiť dlžnú sumu 952,60 € v mesačných splátkach po 50,- € vždy do 25.dňa kalendárneho mesiaca a to prostredníctvom XXXXX s tým, že ak vynechá, čo i len jednu splátku, dlh sa stane splatným naraz.

	Priznanie obvinených korešponduje aj s výpoveďou poškodeného XXXXX a zabezpečenými listinnými dôkazmi.

	Po poučení podľa ustanovení § 216 a 217 Trestného poriadku dali obvinené v dňoch 30.05.2012 a 23.07.2012 výslovný súhlas, aby prokurátor po skončení vyšetrovania predmetné trestné stíhanie podmienečne zastavil. 

	Obvinená XXXXX je z miesta bydliska charakterizovaná všeobecne, doposiaľ nebola súdne trestaná. 
	Obvinená XXXXX je z miesta bydliska hodnotená všeobecne. Doposiaľ nebola súdne trestaná.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 

	Podľa § 216 ods. 2 Trestného poriadku bola obvineným určená skúšobná doba v trvaní 24 (dvadsaťštyri) mesiacov, ktorá začína plynúť právoplatnosťou tohto rozhodnutia. V rámci tejto skúšobnej doby sú obvinené povinné uhradiť poškodenej strane spol. Europôžička, s.r.o., XXXXX, ul. Hradbová č. 19, IČO: 36 588 504 sumu 952,60 €, pričom ak obvinené v priebehu tejto skúšobnej doby povedú riadny život, rozhodnem, že sa osvedčili. V opačnom prípade, a to aj počas skúšobnej doby, sa v trestnom stíhaní bude pokračovať. 

	Keďže obvinené po poučení podľa ustanovení § 216 a 217 Trestného poriadku dali súhlas k podmienečnému zastaveniu trestného stíhania, k trestnému činu sa v plnom rozsahu priznali, došlo k uznaniu dlhu, keďže horná hranica predmetného trestného činu neprevyšuje 5 (päť) rokov a vzhľadom na osoby obvinených s prihliadnutím na ich doterajší život, ako aj na okolnosti prípadu, považujem rozhodnutie o podmienečnom zastavení trestného stíhania za postačujúce, a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor